cyanic-selkie/wikianc huggingface dataset:
এডওয়ার্ড স্নোডেন
গণমাধ্যমে গোপন তথ্য প্রকাশ
২০১৩ এর জানুয়ারিতে স্নোডেন প্রথমে ডকুমেন্টারি চলচ্চিত্র নির্মাতা লরা পয়ট্রাসের সাথে যোগাযোগ করেন। পয়ট্রাসের উক্তি অনুসারে, উইলিয়াম বেনি নামক একজন গোপন নজরদারির তথ্য ফাসকারী এনএসএ-এর কর্মকর্তার উপর পয়ট্রাসের রিপোর্ট দ্য নিউ ইয়র্ক টাইমসে দেখার পর স্নোডেন পয়ট্রাসের সাথে যোগাযোগ করে। পয়ট্রাস ফ্রিডম অফ দ্য প্রেস ফাউন্ডেশনের একজন বোর্ড সদস্য। গার্ডিয়ান-এর কর্মকর্তা গ্লেন গ্রিনওয়াল্ড এই ফাউন্ডেশনের একজন বোর্ড সদস্য। দ্য গার্ডিয়ানে প্রকাশিত এক রিপোর্টে গ্রিনওয়াল্ড বলেন যে, তিনি ২০১৩ এর ফেব্রুয়ারি থেকে স্নোডেনের সাথে কাজ করেছেন। দ্য ওয়াশিংটন পোস্টের সাংবাদিক বার্টন গেলম্যানের সাথে স্নোডেনের প্রথম সাক্ষাৎ হয় ২০১৩ এর ১৬ মে। গেলম্যান বলেছেন যে, দ্য ওয়াশিংটন পোস্ট ৭২ ঘণ্টার মধ্যে স্নোডেনের দেয়া গোপন তথ্যের দলিলসমূহ প্রকাশের ব্যাপারে নিশ্চয়তা না দিতে পারার কথা বলার পরেই কেবল গ্রিনওয়াল্ড তথ্য ফাঁসের সাথে যুক্ত হয়েছে। গেলম্যান আরও বলেন যে, তার প্রতিষ্ঠান (দ্য ওয়াশিংটন পোস্ট) কখন বা গোপন তথ্য-সংবলিত দলিলের কতখানি প্রকাশ করবে, তার নিশ্চয়তা দেয়নি। এরপর স্নোডেন তার সাথে আর কোন যোগাযোগ করতে অস্বীকার করেন।
২০১৩ এর মে মাসে স্নায়ুরোগের কারণে স্নোডেনকে এনএসএ থেকে সাময়িক ছুটির অনুমতি দেয়া হয়। মে-এর ২০ তারিখে স্নোডেন হং কং-এ যান। এনএসএ সংক্রান্ত গোপন তথ্যের প্রাথমিক নিবন্ধ প্রকাশের সময় স্নোডেন হং কং -এ অবস্থান করছিলেন। এসব তথ্যের মাধ্যমে স্নোডেন যুক্তরাষ্ট্রের বেশ কিছু গোপন নজরদারি প্রকল্প ও তাদের কার্যাদির ঘটনা প্রকাশ করেন। এসব প্রকল্পের মধ্যে রয়েছে প্রিজম (নজরদারি প্রকল্প), এনএসএ কল ডাটাবেস, বাউন্ডলেস ইনফরম্যান্ট। তিনি এনএসএ-এর ব্রিটিশ সহযোগী জিসিএইচকিউ-এর গোপন নজরদারি প্রকল্প টেম্পোরা-এর বিস্তারিত তথ্য প্রকাশ করেন। ২০১৩ এর জুলাই-এ গ্রিনওয়াল্ড বলেন যে, স্নোডেনের কাছে এনএসএ সম্পর্কে আরো স্পর্শকাতর তথ্য রয়েছে, যা তিনি প্রকাশ করেননি।
প্রেরণা
২০১৩ এর ৯ জুন তারিখে দ্য গার্ডিয়ান স্নোডেনের অনুরোধ সাপেক্ষে তার পরিচয় প্রকাশ করে। স্নোডেন ব্যাখ্যা করেন, " আমার পরিচয় গোপন করার কোন ইচ্ছা নেই, কারণ আমি জানি কোন ভুল করিনি।" তিনি বলেন, পরিচয় প্রকাশের মাধ্যমে তিনি তার সহকর্মীদের হয়রানির আশঙ্কা থেকে রক্ষা করেছেন। কারণ পরিচয় অপ্রকাশিত থাকলে তার সহকর্মীদের মধ্যে কে এসব তথ্য ফাঁস করেছে, সে ব্যাপারে ব্যাপক অনুসন্ধান চলতো। স্নোডেন তার এই তথ্য ফাঁসের ব্যাপারে বলেন, " আমি এমন সমাজে থাকতে চাই না যে সমাজ তার নাগরিকদের উপরে এসব কাজ করে। আমি এমন কোন পৃথিবীতে থাকতে চাই না, যেখানে আমি যা করি এবং বলি - তার সবই ধারণ করা হয়। আমার একমাত্র উদ্দেশ্য হল, জনসাধারণকে অবহিত করা যে তাদের নামে এবং তাদের বিরুদ্ধে কী করা হয়।"
নির্বাসনের জীবন
২০১৩ সালের নভেম্বরে তিনি ইউ এস গভারমেন্টের কাছে অনুকম্পা প্রার্থনা করেন কিন্তু তা প্রত্যাখ্যাত হয়। তার প্রকাশিত তথ্যের আলোড়ন কয়েক মাস ধরে চলতে থাকে। ২০১৪ সালে প্রেসিডেন্ট বারাক ওবামা সরকারি নজরদারির ভয় প্রশমনের জন্য ইউ এস এটর্নি জেনারেলকে তার দেশের নজরদারি কর্মসূচী পর্যালোচনা করার নির্দেশ দেন। নির্বাসনে থাকা সত্ত্বেও স্নোডেন আলোচিত ব্যক্তিত্ব হয়ে রইলেন। আর এর মধ্যে ইউ এস মিলিটারি জানায় স্নোডেনের ফাসকৃত তথ্যের জন্য তাদের নিরাপত্তা অবকাঠামো কয়েকশ কোটি ডলার খতির মুখে পড়তে পারে।
বই
২০১৯ সালে "Permanent Record "নামে বই লিখেন তিনি। এই বই তার জীবনী, কর্ম, যেভাবে তথ্য ফাঁস করেছেন এবং বর্তমানে কেমন আছেন সব বিষয় উল্লেখ করেছেন। বইটি মার্কিন যুক্তরাষ্ট্রের Metropolitan Books প্রকাশ করেছে। বাংলাদেশে বাংলা ভাষায় 'পার্মানেন্ট রেকর্ড' নামে অনুবাদ হয়েছে।
হালিশহর থানা
হালিশহর বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
আয়তন
হালিশহর থানার আয়তন ৯.৬৪ বর্গ কিলোমিটার (২,৩৮২ একর)।
প্রতিষ্ঠাকাল
২০০০ সালের ২৭ মে ডবলমুরিং থানা ও পাহাড়তলী থানার কিছু অংশ নিয়ে হালিশহর থানা গঠিত হয়।
জনসংখ্যার উপাত্ত
২০১১ সালের আদমশুমারি অনুযায়ী হালিশহর থানার মোট জনসংখ্যা ১,৫১,৫১৫ জন। এর মধ্যে পুরুষ ৭৮,০০৮ জন এবং মহিলা ৭৩,৫০৭ জন। মোট পরিবার ৩১,২৯১টি।
অবস্থান ও সীমানা
চট্টগ্রাম সিটি কর্পোরেশনের পশ্চিমাংশে হালিশহর থানার অবস্থান। এর উত্তরে পাহাড়তলী থানা, পূর্বে ডবলমুরিং থানা, দক্ষিণে বন্দর থানা এবং পশ্চিমে বঙ্গোপসাগর।
প্রশাসনিক এলাকা
হালিশহর থানার আওতাধীন চট্টগ্রাম সিটি কর্পোরেশনের এলাকাসমূহ হল:
শিক্ষা
হালিশহর থানার আওতাধীন এলাকার সাক্ষরতার হার ৭০.৮%।
স্বাস্থ্যকেন্দ্র
হালিশহর থানা এলাকায় যে সকল স্বাস্থ্যকেন্দ্র রয়েছে:
গুরুত্বপূর্ণ স্থাপনা
হালিশহর থানা এলাকায় যে সকল গুরুত্বপূর্ণ স্থাপনা রয়েছে:
আবাসিক এলাকা
হালিশহর মূলত আবাসিক এলাকা হিসাবে পরিচিত।
উত্তর হালিশহরে রয়েছে হালিশহর আবাসিক এলাকা, যা হালিশহর হাউজিং এস্টেট নামে পরিচিত। হালিশহর হাউজিং এস্টেট ১০ টি ব্লকে বিভক্তঃ A-Block, B-Block, G-Block, H-Block, I-Block, J-Block, K-Block, L-Block, New A-Block এবং New I-Block. সবচেয়ে বড় ব্লক B-Block, যা বঙ্গোপসাগর উপকূলবর্তী।
হাটবাজার ও শপিং সেন্টার
হালিশহর থানা এলাকার প্রধান বাজারসমূহ হলো:
জনপ্রিয় সংস্কৃতিতে শেখ মুজিবুর রহমান
মুজিব বর্ষ
থাম্ব|220px|মুজিব বর্ষের লোগো শেখ মুজিবুর রহমানের ২০১৮ খ্রিষ্টাব্দের ৩০ ডিসেম্বর বাংলাদেশের সমসাময়িক প্রধানমন্ত্রী ও শেখ মুজিবের কন্যা শেখ হাসিনা আওয়ামী লীগের কেন্দ্রীয় বৈঠকে ২০২০-২১ খ্রিষ্টাব্দকে বাংলাদেশ সরকারের পক্ষ থেকে শেখ মুজিবের জন্মশতবার্ষিকী পালনের জন্য মুজিব বর্ষ হিসেবে ঘোষণা করেন। ২০২০ সালের ১৭ মার্চ থেকে ২০২১ সালের ২৬ মার্চ পর্যন্ত এ বর্ষ উদ্‌যাপন করা হয়।  ইউনেস্কোর ১৯৫টি সদস্য দেশে এই মুজিব বর্ষ পালন করা হয়।
স্থাপনা
বাংলাদেশের প্রেরিত প্রথম কৃত্রিম উপগ্রহ “বঙ্গবন্ধু-১” এর নামকরণ শেখ মুজিবুর রহমানের নামানুসারে করা হয়েছে। বাংলাদেশের দীর্ঘতম সেতু যমুনা বহুমুখী সেতুর নাম পরিবর্তন করে “বঙ্গবন্ধু সেতু” করা হয়। এছাড়াও ১৯৯৮ খ্রিষ্টাব্দে গুলিস্তানে অবস্থিত বাংলাদেশের জাতীয় স্টেডিয়াম “ঢাকা স্টেডিয়াম”-এর নাম পরিবর্তন করে বঙ্গবন্ধু স্টেডিয়াম রাখা হয়। ২০০৯ খ্রিষ্টাব্দে ঢাকার শেরে বাংলা নগরের আগারগাঁওয়ে অবস্থিত চীন-বাংলাদেশ মৈত্রী সম্মেলন কেন্দ্রের নাম পরিবর্তন করে “বঙ্গবন্ধু আন্তর্জাতিক সম্মেলন কেন্দ্র” পুনর্বহাল করা হয়। ২০০৪ খ্রিষ্টাব্দে “ভাসানী নভো থিয়েটার” এর নাম পরিবর্তন করে “বঙ্গবন্ধু শেখ মুজিবুর রহমান নভোথিয়েটার” নামকরণ করা হয়।
থাম্ব|ডান|150px|[[ঢাকার গুলিস্তানে অবস্থিত বঙ্গবন্ধু স্কয়ার ভাস্কর্য]] ১৯৯৮ খ্রিষ্টাব্দে ঢাকার “ইনস্টিটিউট অব পোস্ট গ্রাজুয়েট মেডিসিন অ্যান্ড রিসার্চ”-কে (আইপিজিএমআর) মেডিকেল বিশ্ববিদ্যালয়ে উন্নীত করে বঙ্গবন্ধু শেখ মুজিব মেডিকেল বিশ্ববিদ্যালয় নাম রাখা হয়। বাংলাদেশের স্বাধীনতার পরপরই “জিন্নাহ সড়ক”-এর নাম পরিবর্তন করে “শেখ মুজিব সড়ক” নামে চট্টগ্রাম শহরের বাণিজ্যিক এলাকা আগ্রাবাদের প্রধান সড়কের নামকরণ করা হয়। এছাড়াও ২০১৭ খ্রিষ্টাব্দে ভারতের রাজধানী নয়াদিল্লির একটি সড়কের নাম বঙ্গবন্ধু শেখ মুজিব মার্গ করা হয়। কনট প্লেসের নিকটবর্তী স্থানটি ইতোপূর্বে পার্ক স্ট্রিট নামে পরিচিত ছিল।
ক্রীড়া
বাংলাদেশ ফুটবল ফেডারেশন বঙ্গবন্ধু গোল্ড কাপ নামে একটি আন্তর্জাতিক ফুটবল টুর্নামেন্ট আয়োজন করে। মুজিববর্ষ উপলক্ষে নাম পরিবর্তনের পর ২০২০ সাল থেকে ক্রিকেট টুর্নামেন্ট বাংলাদেশ প্রিমিয়ার লীগকে (বিপিএল) “বঙ্গবন্ধু বিপিএল” নামে আয়োজনের সিদ্ধান্ত নেয় বাংলাদেশ ক্রিকেট বোর্ড। এছাড়াও মুজিববর্ষ উপলক্ষে শেখ মুজিবের নামে ২০২০ সালের বাংলাদেশ গেমসের ৯ম আসরের নামকরণ “বঙ্গবন্ধু বাংলাদেশ গেমস” করা হয়। তবে করোনাভাইরাস মহামারীর কারণে বাংলাদেশ অলিম্পিক অ্যাসোসিয়েশন গেমস স্থগিত ঘোষণা করে। ২০২০ খ্রিষ্টাব্দের নভেম্বর-ডিসেম্বর মাসে বিসিবি টুয়েন্টি২০ ধরনের পাঁচদলীয় ক্রিকেট প্রতিযোগিতার আয়োজন করে। মুজিববর্ষের কারণে বঙ্গবন্ধু টি২০ কাপ নামে নামকরণ করা হয়।
টীকা
<references group="টীকা"/>
চুয়াডাঙ্গা (দ্ব্যর্থতা নিরসন)
চুয়াডাঙ্গা বলতে যা বোঝানো হতে পারে:
সুগিউরা পিস্তল
সুগিউরা পিস্তল হল একটি জাপানি নকশার হাতবন্দুক যা দখলদার বাহিনীকে ইস্যু করার জন্য মানচুকুর পুতুল রাজ্যে তৈরি করা হয়েছিল। হাতবন্দুকটি .৩২ এসিপি (৭.৬৫ মিমি ব্রাউনিং) কার্টিজ, স্ট্রেট ব্লো-ব্যাক অপারেশনের এবং এতে আট-রাউন্ড বক্স ম্যাগাজিন রয়েছে। এটি লবণ-নীল এবং গ্রিপগুলি চেকার্ড আখরোট রংয়ের। আলোকচিত্রের প্রমাণ থেকে, নকশাটি কোল্ট ১৯০৩ দ্বারা অনুপ্রাণিত বলে মনে হয়।
ফাইতং ইউনিয়ন
ফাইতং বাংলাদেশের বান্দরবান জেলার অন্তর্গত লামা উপজেলার একটি ইউনিয়ন।
প্রতিষ্ঠাকাল
২০১১ সালে ৪নং আজিজনগর ইউনিয়নকে বিভক্ত করে ৭নং ফাইতং ইউনিয়ন গঠন করা হয়।
প্রশাসনিক কাঠামো
ফাইতং ইউনিয়ন লামা উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম লামা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী ফাইতং ইউনিয়নের সাক্ষরতার হার ৩২.৩%। এ ইউনিয়নে ১টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
যোগাযোগ ব্যবস্থা
ফাইতং ইউনিয়নে যোগাযোগের প্রধান সড়ক হল লামা-হারবাং সড়ক। প্রধান যোগাযোগ মাধ্যম জীপগাড়ি।
খাল ও নদী
ফাইতং ইউনিয়নের মধ্য দিয়ে বয়ে চলেছে ফাইতং খাল, সোনাইছড়ি খাল এবং কারিয়ানপাড়া খাল।
তাইওয়ানে সময়
থাম্ব|তাইওয়ানে ডিজিটাল ঘড়ি জাতীয় মান সময় হচ্ছে তাইওয়ানের দাপ্তরিক সময় অঞ্চল, যেটি ইউটিসি অফসেট  থেকে ৮ ঘণ্টা এগিয়ে ইউটিসি+০৮:০০। এটি তাইওয়ান সময় (臺灣時間), তাইপেই সময় (臺北時間) নামে পরিচিত ও ঐতিহাসিকভাবে এটি ২০০০-এর দশকের প্রথম দিকে ছুয়াংইয়ান মান সময় (中原標準時間) নামেও পরিচিত ছিল।
বর্তমান সময়
জাতীয় মান সময় অর্থনৈতিক মন্ত্রণালয়ের অধীনে জাতীয় মান, মেট্রোলজী এবং ইন্সপেকশন ব্যুরো কর্তৃক নিয়ন্ত্রিত হয়। The time is released according to the caesium atomic clocks aggregated by National Standard Time and Frequency Laboratory under Chunghwa Telecom after consulting the data provided by Bureau International des Poids et Measures.
আইএএনএ সময় অঞ্চল ডাটাবেস
The IANA time zone database contains one zone for Taiwan, named Asia/Taipei.
২০১৫ পাকিস্তান ক্রিকেট দলের শ্রীলঙ্কা সফর
পাকিস্তান ক্রিকেট দল তিনটি টেস্ট ক্রিকেট, পাঁচটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য শ্রীলঙ্কা সফর করে, যা জুন থেকে আগস্ট ২০১৫-এ অনুষ্ঠিত হয়।
স্বামী (উপাধি)
ইতিহাস
"হিন্দি স্বামী 'গুরু, প্রভু, রাজপুত্র', হিন্দুরা সম্মানসূচক সম্বোধনের শব্দ হিসাবে ব্যবহার করে, < সংস্কৃত স্বামিন একই অর্থে, দেবতার মূর্তি বা মন্দিরও।"
আধুনিক গৌড়ীয় বৈষ্ণবধর্মে, ভক্তিসিদ্ধান্ত সরস্বতীর গৌড়ীয় কণ্ঠহারে প্রদত্ত সন্ন্যাসীর ১০৮টি নামের মধ্যে স্বামীও একটি, এবং গোস্বামীও ঐতিহ্যগতভাবে সম্মানসূচক উপাধি হিসেবে ব্যবহৃত হয়।
স্বামী হরিয়ানা, উত্তরপ্রদেশ এবং রাজস্থানের বৈরাগী বর্ণের উপাধিও। বাংলায়, শব্দটি এর আসল অর্থ বহন করার সময়, অন্য প্রসঙ্গে "স্বামী" এর অর্থও রয়েছে। মালয় ভাষায়ও এই শব্দের অর্থ "স্বামী", যেখানে এর বানান সুয়ামি,  এবং খ্‌মের, অসমীয়া ও ওড়িয়া ভাষায়। "স্বামী" এর জন্য থাই শব্দ হল সামি (สามี) বা স্বামী (สวามี)।
লেসলি স্যাকস
লেসলি স্যাকস (জন্ম ২৫ আগস্ট ১৯৫৮) একজন ইসরায়েলি সমাজকর্মী এবং লিঙ্গ সমতা ও ধর্মীয় স্বাধীনতার লড়াইয়ের নেত্রী, সিইও এবং শিল্পী। তিনি ইসরায়েল উইমেন'স নেটওয়ার্ক (আইডব্লিউএন), ইসরায়েল রিলিজিয়াস অ্যাকশন সেন্টার (আইআরএসি), ওয়ার্ল্ড ইউনিয়ন ফর প্রগ্রেসিভ জুডাইজম (ডব্লিউইউপিজে) এবং উইমেন অব দ্য ওয়াল (ওয়াও) -এর প্রধান নির্বাহী কর্মকর্তা হিসেবে দায়িত্ব পালন করেন।
ব্রাঞ্জেলিনা
thumb|right|300px|ফেব্রুয়ারি ২০০৯-এ [[৮১তম অ্যাকাডেমি পুরস্কার প্রদান অনুষ্ঠানে ব্র্যাড পিট ও অ্যাঞ্জেলিনা জোলি।]] ব্রাঞ্জেলিনা (ইংরেজি: Brangelina) বলতে সুপারকাপল ব্র্যাড পিট ও অ্যাঞ্জেলিনা জোলি নামের দুজন মার্কিন অভিনয়শিল্পীকে বোঝানো হয়। ব্র্যাড পিট হচ্ছেন ফাইট ক্লাব, সেভেন, টুয়েলভ মাঙ্কিস, এবং দ্য কিউরিয়াস কেইস অফ বেঞ্জামিন বাটন খ্যাত একজন মার্কিন অভিনেতা, এবং অ্যাঞ্জেলিনা জোলি হচ্ছেন হ্যাকারস, গার্ল, ইন্টারাপ্টেড, লারা ক্রফ্‌ট: টুম্ব রেইডার, এবং চেঞ্জলিং খ্যাত একজন একাডেমি পুরস্কার বিজয়ী মার্কিন অভিনেত্রী।
লেসলি স্যাকস
জীবনী
লেসলি স্যাকস ১৯৫৮ সালের ২৫শে আগস্ট দক্ষিণ আফ্রিকার জোহানেসবার্গে জন্মগ্রহণ করেছিলেন এবং পাঁচ বছর বয়স থেকে হাইফায় বড় হয়েছিলেন। হাইফা বিশ্ববিদ্যালয়ে পড়াশোনা শেষ করার পর, তিনি জেরুসালেমে চলে যান, যেখানে তিনি হোটেল ম্যানেজমেন্ট অধ্যয়ন করেন এবং বেশ কয়েক বছর ধরে ক্ষেত্রটিতে কাজ করেন।
ব্রাঞ্জেলিনা
ব্র্যাড পিট
১৯৮০ ও ১৯৯০-এর দশক জুড়ে পিট রবিন গিভেনস, জিল শোয়েলেন, এবং জুলিয়েট লুইসের সাথে প্রেম করেছেন। এছাড়া সেভেন চলচ্চিত্রে তার সহঅভিনেত্রী গিনেথ প্যালট্রোর সাথেও ১৯৯৫ থেকে ১৯৯৭ সাল পর্যন্ত তিনি প্রেম করেছেন।
লেসলি স্যাকস
জীবনী
ইসরায়েল উইমেনস নেটওয়ার্কে এক বছর স্বেচ্ছাসেবক হওয়ার পর, তাকে সংগঠনের প্রথম মুখপাত্র ও পিআর পরিচালক হিসেবে নিয়োগ দেওয়া হয়েছিল। চার বছর পর তিনি সিইও হন। তিনি উভয় ভূমিকায় (১৯৮৯-১৯৯৭) ইসরায়েলি পাবলিক এজেন্ডার লিঙ্গ সমতার বিষয়কে সামনে আনতে সফল হন।
ব্রাঞ্জেলিনা
ব্র্যাড পিট
১৯৯৮ সালে পিটের সাথে পরিচয় হয় ফ্রেন্ডস খ্যাত অভিনেত্রী জেনিফার অ্যানিস্টনের সাথে, এবং এই জুটি ২৯ জুলাই, ২০০০ সালে ক্যালিফোর্নিয়ার মালিবুতে বিবাহবন্ধনে আবদ্ধ হন। হলিউডের বিবাহ টিকে থাকার স্বল্পহারকে হার মানিয়েও শেষ পর্যন্ত এ জুটির জানুয়ারি ২০০৫-এ বিচ্ছেদ ঘটে। তারা যৌথভাবে ঘোষণা করেন যে, সাত বছর একসাথে থাকার পর তারা এখন আলাদা হয়ে যাওয়ার সিদ্ধান্ত নিয়েছেন। ডিভোর্সের জন্য আবেদন করার দুমাস পর অ্যানিস্টন তাদের সম্পর্কের মধ্যে বিদ্যমান পার্থক্যের ব্যাপারে মুখ খোলেন।
অ্যাঞ্জেলিনা জোলি
মার্চ ২৮, ১৯৯৬ সালে জোলি ব্রিটিশ অভিনেতা জনি লি মিলারকে বিয়ে করেন। তিনি ছিলেন হ্যাকারস চলচ্চিত্রে জোলি সহঅভিনেতা। জোলি ও মিলার পরবর্তী বছরেই আলাদা হয়ে যান, এবং ৩ ফেব্রুয়ারি, ১৯৯৯ সালে তাদের ডিভোর্স হয়। ৫ মে, ২০০০-এ তিনি বিয়ে করেন পুশিং টিন চলচ্চিত্রে তার মার্কিন সহঅভিনেতা বিলি বব থর্নটনকে, এবং তাদের ডিভোর্স হয় ২৭ মে, ২০০৩-এ। হঠাৎ সংঘটিত হওয়া এই ডিভোর্সের ব্যাপারে জোলি বক্তব্য ছিলো, “এটা আশ্চর্যজনক ছিলো আমার কাছেও, কারণ রাতের শেষে আমরা দুজনই পুরোপুরি পরিবর্তিত হয়ে গিয়েছিলাম। আমার মনে হয় আমাদের মধ্যে মিলে যাবার মতো একরকম কিছুই কোনোদিন ছিলো না। ব্যাপারটা ভয় লাগানোর মতো, কিন্তু... আমার ধারণা এটা আপনি তখনি বুঝবেন যখন এটা আপনার জীবনে ঘটবে, এবং আদৌ আপনি নিজের সম্মন্ধে ভালোভাবে জানবেন না।”
লেসলি স্যাকস
জীবনী
তিনি ১৯৯৭-২০০৩ সালের মধ্যে ইসরায়েল রিলিজিয়াস অ্যাকশন সেন্টারের প্রধান নির্বাহী কর্মকর্তা হিসেবে কাজ করেছেন, যা ইসরায়েলের মধ্যে সাম্য, সামাজিক ন্যায়বিচার ও ধর্মীয় বহুত্ববাদ রক্ষার জন্য ইসরায়েলের আইনি ব্যবস্থাকে কাজে লাগিয়ে ও তদবিরের মাধ্যমে এবং প্রকাশনার মাধ্যমে অন্যান্য বিষয়ের মধ্যে কাজ করে।
তিনি ২০০৩ সালে ওয়ার্ল্ড ইউনিয়ন ফর প্রগ্রেসিভ জুডাইজম-এর ভাইস প্রেসিডেন্ট এবং বিট শ্যামুয়েল মারকাজ শিমশনের পরিচালক হিসাবে নিযুক্ত হন।
তিনি একজন সামাজিক ভাষ্য শিল্পী, যে ক্যানভাসে তেল, এক্রাইলিক এবং মিশ্র মিডিয়ায় কাজ করে। তার শৈলী রূপক ও বাস্তবসম্মত এবং মানুষের মিথস্ক্রিয়াকে চিত্রিত করে, যা অসমতা ও সামাজিক অবিচারকে প্রতিফলিত করে।
স্বেচ্ছাসেবক হিসাবে সর্বজনীন কার্যকলাপ
তার সামরিক পরিষেবা অনুসরণ করে, তিনি হাইফা ধর্ষণ সংকট কেন্দ্রের প্রথম স্বেচ্ছাসেবকদের একজন এবং "ইশা লিশা হাইফা ফেমিনিস্ট সেন্টার" এর প্রতিষ্ঠাতা সদস্যদের একজন ছিলেন।
তিনি ২০১৪ সালে ন্যাশনাল কাউন্সিল অব জুইশ ওমেন-এর জুয়েল বেলুশ আউটস্ট্যান্ডিং ইসরায়েলি ফেমিনিস্ট অ্যাওয়ার্ড দ্বারা ভূষিত হন, যা তাকে অনেক উল্লেখযোগ্য কৃতিত্বের জন্য সম্মানিত করে।
ট্যুরে ই বার্জ
থাম্ব|আলফ্রেডসনের শিল্পসৃষ্টির আবাস ট্যুর আলফ্রেডসন (১৮৯৬-১৯৮৪), যিনি Ture i Berg নামেও পরিচিত, একজন সুইডিশ শিল্পী ও ভাস্কর।
কর্মজীবন
বাইরের জগতের সঙ্গে আলফ্রেডসনের যোগাযোগ প্রায় ছিল খুব কম। উনি বাস করতেন এক গ্রামাঞ্চলে, ৬৭ বছর বয়সে অবসর নেন কাজ থেকে ।জীবনের সোনালী দিনগুলো তাঁর কেটেছিল একান্তে, নিরালায়।
অবসরের পর আলফ্রেডসন শিল্পসৃষ্টিতে আগ্রহী হন।শিল্পের উপকরণ হিসেবে তিনি বিভিন্ন অপ্রচলিত বস্তু যেমন পাথর, ফেলে দেওয়া জিনিস, কাঁটাতার ইত্যাদি ব্যবহার করতেন। তিনি মনে করতেন শিল্পীর সৃজনশীলতা থাকলে যে কোন উপকরণ দিয়েই শিল্প সৃষ্টি করা যায়।
নারীদের সঙ্গে সম্পর্ক স্থাপনে আলফ্রেডসন বিশেষ স্বচ্ছন্দ ছিলেন না আর তার প্রতিফলন দেখা যায় তাঁর শিল্পকর্মে।  তাঁর শিল্পকর্মে নারী ও পুরুষকে একসঙ্গে দেখা যায় খুবই কম।  নারী পুরুষের এই সম্পর্কজনিত সমস্যার জন্য আলফ্রেডসনকে অনেকেই অস্বাভাবিক বা এক্মুখী মনে করেন। থাম্ব|488x488পিক্সেল|ট্যুরে ই বার্জ র একটি ভাস্কর্য হর্স স্প্যাতে-রোলান্ড আলফ্রেডসন প্রায় তিরিশটি ভাস্কর্য তৈরী করেছিলেন, সবগুলিই তাঁর বাসস্থানের কাছে। স্থাপত্যগুলি সবই ছিল প্রমাণ মাপের ।তাঁর কিছু উল্লেখযোগ্য কাজ হলঃ কর্মরত কৃষকের দল, হাওয়াকল, পশু এবং একটি কৃত্রিম টিউলিপ ফুল সহ একটি কফি টেবিল।
আলফ্রেডসনের ভাস্কর্য বাগানের কেন্দ্রস্থলে একটি স্তম্ভ আছে যেখান থেকে তাঁর সমস্ত শিল্পকর্মগুলি এক নজরে দেখা যায়।
ওয়েস্টার্ন ডিজিটাল
ওয়েস্টার্ন ডিজিটাল কর্পোরেশন পৃথিবীর অন্যতম বৃহত্তম হার্ড ডিস্ক নির্মাতা। প্রতিষ্ঠানটি আগে ইন্টিগ্রেটেড সার্কিট তৈরি করতো। ১৯৭০ সালের ২৩ এপ্রিল এটি স্থাপিত হয়।
সু লিয়ন
সুয়েলিন লিয়ন (Suellyn Lyon; ১০ জুলাই ১৯৪৬ - ২৬ ডিসেম্বর ২০১৯) ছিলেন একজন মার্কিন অভিনেত্রী। তিনি ১৩ বছর বয়সে মডেল হিসেবে বিনোদন জগতে পদার্পণ করেন এবং পরে অভিনেত্রী হিসেবে খ্যাতি অর্জন করেন। তিনি ললিতা (১৯৬২) চলচ্চিত্রে নাম ভূমিকায় অভিনয় করে বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কার অর্জন করেন। তার অভিনীত অন্যান্য চলচ্চিত্র হল দ্য নাইট অব দ্য ইগুয়ানা (১৯৬৪), সেভেন উইমেন (১৯৬৬), টনি রোম (১৯৬৭), এবং ইভেল নিভেল (১৯৭১)।
কর্মজীবন
লিয়ন ১৪ বছর বয়সে ভ্লাদিমির নাবোকভের ললিতা উপন্যাস অবলম্বনে স্ট্যানলি কুবরিক পরিচালিত ললিতা (১৯৬২) চলচ্চিত্রে নাম ভূমিকা দোলোরেস "ললিতা" হেজ চরিত্রে অভিনয় করেন। তাকে আংশিক ভূমিকার জন্য নির্বাচন করা হয়েছিল, কারণ ভ্লাদিমির নাবোকভের উপন্যাসের ১২ বছর বয়সী ললিতার পরিবর্তে চলচ্চিত্র নির্মাতাকে এই চরিত্রের জন্য আরো বেশি বয়সী কাউকে নিতে হত। কুবরিক হলিউড প্রোডাকশন কোড লঙ্ঘন না করার লক্ষ্যে গল্পে পরিবর্তন নিয়ে আসেন, তবুও এই চলচ্চিত্রটি সে সময়ের অন্যতম বিতর্কিত চলচ্চিত্র ছিল। যাই হোক, লিয়ন এই চলচ্চিত্রের তার কাজের জন্য বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কার অর্জন করেন।
ব্যক্তিগত জীবন ও মৃত্যু
লিয়ন পাঁচবার বিয়ে করেন। তার কন্যা নোনা হ্যারিসন গোমেজ (বিবাহপূর্ব নোনা মেরিল হ্যারিসন) ১৯৭২ সালে লস অ্যাঞ্জেলেসে জন্মগ্রহণ করেন।
লিয়ন ২০১৯ সালের ২৬শে ডিসেম্বর ৭৩ বছর বয়সে ওয়েস্ট হলিউডে মৃত্যুবরণ করেন। তার মৃত্যুর সঠিক কারণ জানা যায়নি, প্রতিবেদনে প্রকাশিত হয় তিনি কিছুদিন যাবত দুর্বল ছিলেন।
রেণুকা দাশগুপ্ত
রেণুকা দাশগুপ্ত (২২ আগস্ট ১৯১০ — ১ জানুয়ারি ১৯৯১) একজন বাঙালি গায়িকা ছিলেন, যিনি অতুলপ্রসাদ সেনের সেরা পরিচিত গায়িকা হিসেবে বিবেচিত ছিলেন। তিনি অতুলপ্রসাদ সেন, কাজী নজরুল ইসলাম ও দিলীকুমার রায়ের সরাসরি শিষ্য ছিলেন।
প্রথম জীবন
রেণুকা দাশগুপ্ত পশ্চিমবঙ্গের কোন্ননগরে জন্মগ্রহণ করেন। তিনি গয়া, ঢাকা ও কলকাতায় বসবাস করতেন। তিনি সাহানা দেবী, অতুলপ্রসাদ সেন, কনক বিশ্বাসের খুডতুতো ভাই। রেণুকা দাশগুপ্ত ১৯২০ এর দশকের শেষদিকে ঢাকায় টিকাটুলিতে কামরুন্নেসা গার্লস হাই স্কুলে সঙ্গীত শিক্ষা নেন। তিনি হীরেন্দ্র চন্দ্র দাশগুপ্তকে বিয়ে করেন। তিনি ১৯৩০ দশকের প্রথম দিকে ভারতীয় প্রকৌশল বিজ্ঞান এবং প্রযুক্তিবিদ্যা প্রতিষ্ঠান, শিবপুরে স্নাতক প্রকৌশলী সম্পূর্ণ করেন এবং কলকাতায় স্থায়ীভাবে বসবাস করেন। তিনি কলকাতার বিমান বাহিনীর রেডিও অডিশন কমিটির সাথে যুক্ত ছিলেন।
প্রারম্ভিক কাজ
তের বৎসর বয়সে রেণুকা প্রথম শ্যামাসংগীতের রেকর্ড করেন। অধিকাংশ রেকর্ড ছিল কীর্তনের। তার কণ্ঠে গীত অতুলপ্রসাদী- পাগলা মনটারে তুই বাঁধ এবং কীর্তনগান - যদি গোকুলচন্দ্র ব্রজে নাহি এল এক সময় বাংলা গানে আলোড়ন এনেছিল। রবীন্দ্রসঙ্গীত ও নজরুল গীতিতে তিনি স্বাচ্ছন্দ্যে ছিলেন। তবে একসময় খ্যাতির অন্তরালে চলে যান।
ফ্রাঙ্ক বালেরি
ফ্রাঙ্ক বালেরি (জন্ম:২২ অক্টোবর ১৯৯৮) একজন ঘানিয়ান ক্রিকেটার । দক্ষিণ আফ্রিকার ২০১৭ আইসিসি ওয়ার্ল্ড ক্রিকেট লিগ বিভাগের পাঁচটি টুর্নামেন্টের জন্য তাকে ঘানার দলে জায়গা দেওয়া হয়েছিল। তিনি ৩ সেপ্টেম্বর ২০১৭ এ জার্মানির বিপক্ষে ঘানার উদ্বোধনী খেলেন
২০১৯ সালের মে মাসে উগান্ডায় ২০১৮-১৯ আইসিসি টি-টোয়েন্টি বিশ্বকাপ আফ্রিকা বাছাইয়ের টুর্নামেন্টের আঞ্চলিক ফাইনালের জন্য তাকে ঘানার দলে জায়গা দেওয়া হয়েছিল। ২০ মে, ২০১৯ তারিখে নামিবিয়ার বিপক্ষে ঘানার হয়ে টি-টুয়েন্টি আন্তর্জাতিকে (টি-টোয়েন্টি) অভিষেক হয়।
ক্রো-ম্যাগস
ক্রো-ম্যাগস হলো নিউ ইয়র্ক সিটির একটি আমেরিকান হার্ডকোর পাঙ্ক ব্যান্ড।
সদস্যবৃন্দ
বর্তমান
প্রাক্তন
1990 এবং 2000 এর দশকে বিভিন্ন সময়ে, ফ্লানাগান এবং জোসেফ একই সাথে সম্পূর্ণ ভিন্ন লাইনআপ সহ ক্রো-ম্যাগগুলির পৃথক সংস্করণের নেতৃত্ব দেন। গোষ্ঠীগুলি নিজেদেরকে ক্রো-ম্যাগ জ্যাম, স্ট্রিট জাস্টিস, এজ অফ কোয়ারেল, এফভিকে (ফিয়ারলেস ভ্যাম্পায়ার কিলার) বা চোলো-ম্যাগস বলে বিবেচিত হয়েছিল।
ভিন্দ
থাম্ব|মানচিত্রে ভিন্দের অবস্থান ভিন্ড (भिंड, Bhind) ভারতের মধ্য প্রদেশ রাজ্যের ভিন্ড জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৪৩ মিটার (৪৬৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ভিন্ড শহরের জনসংখ্যা হল ১৫৩,৭৬৮ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে ভিন্ড এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
শ
শ হল বাংলা ভাষার ঊনত্রিংশ ব্যঞ্জনবর্ণ এবং বাংলা বর্ণমালার ৪০তম বর্ণ।
যুক্তবর্ণ (শ যোগ)
শ + ন = শ্ন = প্রশ্ন শ + ব = শ্ব = অশ্ব শ + ম = শ্ম = শ্মশান শ + য = শ্য = বৈশ্য শ + র = শ্র = শ্রবণ শ + র = শ্র = শ্রুতলিপি শ + ল = শ্ল = শ্লোক
টুরা নদী
টুরা (Тура́), যা ডোলগায় (Долгая, দীর্ঘ নদী) নামেও পরিচিত, হলো ঐতিহাসিকভাবে গুরুত্বপূর্ণ সাইবেরীয় অঞ্চলের একটি নদী, যা বৃহত্তর ওব নদী অববাহিকার অংশ হিসেবে কেন্দ্রীয় ইউরাল পর্বতমালা থেকে উৎপন্ন হয়ে পূর্বে প্রবাহিত হয় এবং শেষ পর্যন্ত টবল নদীতে পতিত হয়। টুরা নদীর তীরে অবস্থিত অন্যতম প্রধান শহর হলো টিউমেন।
বর্ণনা
খ্রিষ্টীয় ১৬০০ থেকে ১৭৫০ সালের দিকে টুরা নদী সাইবেরিয়ায় প্রবেশের অন্যতম প্রধান বাণিজ্য পথ ছিল। এই পথের বাণিজ্য ও মানব পরিবহন ভেরখোতুরিয়ে শহরের কাস্টম হাউসের মাধ্যমে নিয়ন্ত্রিত হতো। টুরা নদীর উচ্চ অববাহিকায় উল্লেখযোগ্য সংখ্যায় খনিকেন্দ্রিক শহর গড়ে উঠে।
ভূগোল
টুরা নদী রাশিয়ার সভেদলভস্ক ওব্লাস্ট এবং টিউমেন ওব্লাস্টের মধ্যে প্রবাহিত হয়। এর দৈর্ঘ্য ১,০৩০ কিলোমিটার বা ৬৪০ মাইল এবং অববাহিকার আয়তন ৮০,৪০০ বর্গকিলোমিটার বা ৩১,০০০ বর্গ মাইল। টুরা নদীর মুখে ৭৫৩ কিলোমিটার বা ৪৬৮ মাইল অংশ কেবল জাহাজ চলাচলের উপযোগী। শীত মৌসুমে প্রতি বছর অক্টোবর থেকে নভেম্বর মাসের মধ্যে টুরা নদীর পানি বরফে জমে যায় এবং এপ্রিল থেকে মে মাসের প্রথমার্ধ পর্যন্ত এই নদীতে বরফ উপস্থিতি থাকে।
টুরা নদীর অববাহিকার পশ্চিমে ইউরাল পর্বতমালা ও পার্ম শহর, উত্তরে তাভদা নদী অববাহিকা, পূর্বে টবল অববাহিকা ও টবলস্ক শহর এবং দক্ষিণে ইসেট নদী অববাহিকা ও ইকাতেরিনবার্গ শহর অবস্থিত।
টুরা ভেরখনায়ায় টুরা ও নিজনায়ায় টুরা শহরের মধ্য দিয়ে উত্তর দিকে প্রবাহিত হয়। এরপর খনি কেন্দ্রিক শহর কাচকানারের নিকট পূর্বমুখী প্রবাহ লাভ করে এবং পূর্ব দিকে ভেরখোতুরিয়ে শহরের মধ্য দিয়ে প্রবাহিত হয়। এরপর পূর্ব-দক্ষিণ পূর্ব দিকে বাঁক নেওয়ার পর পশ্চিম দিক থেকে টাগিল নদী এসে পতিত হয় এবং মিলিতভাবে টুরিনস্ক শহর অতিক্রম করে। পূর্ব দিকে প্রবাহিত নিৎসা নদীর প্রবাহ এসে টুরায় মিলিত হওয়ার পর একত্রে টিউমেন শহর অতিক্রম করে এবং সোজা পূর্বদিকে বাঁক নেয়। এরপর পূর্বদিকে প্রবাহমান পিশমা নদী এসে দক্ষিণ দিক থেকে মিলিত হয় এবং শেষ পর্যন্ত টুরা নদী টবলস্কের দক্ষিণ-পশ্চিমে টবল নদীর সাথে মিলিত হয়। টুরা ও টবলের মিলিত ধারা ইরতিশ ও ওব নদী হয়ে উত্তরে আর্কটিক মহাসাগরের কারা সাগরে পতিত হয়।
টুরা অববাহিকা অনেকটা পাখার আকৃতির, যার উত্তরে টুরা এবং দক্ষিণে পিশমা নদী প্রবাহমান।
মুহাম্মদ ইউনুস (পণ্ডিত)
হাজী মুহাম্মদ ইউনুস ( ১৯০৬ — ১৪ ফেব্রুয়ারি ১৯৯২ ) ছিলেন একজন বাংলাদেশি দেওবন্দি ইসলামি পণ্ডিত, শিক্ষাবিদ, দায়ী, সমাজসেবক, দানশীল ও আধ্যাত্মিক ব্যক্তিত্ব। তিনি আল জামিয়া আল ইসলামিয়া পটিয়ার ২য় মহাপরিচালক ও বেফাকুল মাদারিসিল আরাবিয়া বাংলাদেশের প্রতিষ্ঠাতা সভাপতি ছিলেন। ১৯৭৪ সালে তিনি বিশ্ব মুসলিম লীগের মসজিদ কমিটির সদস্যপদ লাভ করেন। তিনি প্রায় ১৫০০ মসজিদ-মাদ্রাসা নির্মাণ ও সংস্কার করেছিলেন। মক্কার মসজিদুল হারামের ইমাম তাকে ‘শায়খুল আরব ওয়াল আজম’ (আরব ও অনারবদের অভিভাবক) উপাধিতে ভূষিত করেন। অত্যধিক বার হজ্জ করার কারণে তিনি ‘হাজী সাহেব’ নামেই সুপরিচিত ছিলেন। এছাড়াও তিনি চট্টগ্রামের ঐতিহ্যবাহী সকল মাদ্রাসার পৃষ্ঠপোষক এবং কয়েকটি জাতীয় ও আঞ্চলিক সংস্থার সভাপতি ছিলেন।
জন্ম ও বংশ
ইউনুস ১৯০৬ সালে চট্টগ্রাম জেলার হাটহাজারী থানাস্থ উত্তর মেখল রহিমপুর গ্রামের এক সম্ভ্রান্ত মুসলিম পরিবারে জন্মগ্রহণ করেন। তার পিতা আব্দুল জব্বার চৌধুরী ছিলেন একজন জমিদার ও তার মাতা রিয়াযুন্নিসা। তিনি ইসলামের প্রথম খলিফা আবু বকরের বংশধর। চার বছর বয়সে তার পিতা মারা যান।
শিক্ষাজীবন
পাঁচ বছর বয়সে স্থানীয় একটি প্রাথমিক বিদ্যালয়ে ভর্তির মাধ্যমে তার শিক্ষাজীবনের সূচনা হয়। ছয় বছর বয়সে জনৈক মিয়াজির কাছে কুরআন শিক্ষা আরম্ভ করেন। দুই বছরে কুরআন শিক্ষা সমাপ্ত করলেও তা বিশুদ্ধ না হওয়ায় মায়ের পরামর্শে দারুল উলুম হাটহাজারীতে কারী মকবুল আহমদ বরিশালীর তত্ত্বাবধানে আবার কুরআন শিক্ষা শুরু করেন। পৌনে ৯ বছর বয়সে বিশুদ্ধ কুরআন শিক্ষা সমাপ্তির পর দারুল উলুম হাটহাজারীতে এর কেন্দ্রীয় মসজিদের ইমাম কারী ইব্রাহিমের কাছে ‘বেহেশতী জেওর’ ও অন্যান্য গ্রন্থ পড়েন। এসময় বেহেশতী জেওরের লেখক আশরাফ আলী থানভীর প্রতি প্রভাবিত হয়ে পড়েন। পরের বছর ফার্সি বই পড়া শুরু করেন। রমজানে হাবিবুল্লাহ কুরাইশীর কাছে গুলিস্তা পড়েন। এরপর দারুল উলুম হাটহাজারীতে জামাতে হাশতুমে (মাধ্যমিক) ভর্তি হয়ে জামাতে উলা (স্নাতক) পর্যন্ত অধ্যয়ন করেন। এসময় জমিরুদ্দিন আহমদের সাথে তার আধ্যাত্মিক সম্পর্ক গড়ে উঠে।
উচ্চশিক্ষা লাভের জন্য জমিরুদ্দিনের পরামর্শে সালে তিনি দারুল উলুম দেওবন্দ গমন করেন। দেওবন্দে তিনি পাঁচ বছর অধ্যায়ন করেন। এখানে দাওরায়ে হাদিস (মাস্টার্স), দর্শন ও তাফসীরের উচ্চশিক্ষা লাভের পর আতিকুর রহমানের কাছে কুরআনের হেফজ (মুখস্থ) সম্পন্ন করেন।
তার শিক্ষকদের মধ্যে রয়েছে: হাবিবুল্লাহ কুরাইশি, সাইদ আহমদ সন্দ্বীপি, শাহ আব্দুল ওয়াহহাব,মুহাম্মদ ফয়জুল্লাহ, ছিদ্দিক আহমদ, আসগর হুসাইন দেওবন্দি, মুহাম্মদ ইদ্রিস কান্ধলভি, হুসাইন আহমদ মাদানি, মুহাম্মদ শফী উসমানি, মুহাম্মদ জাকারিয়া কান্ধলভি, ইজাজ আলী আমরুহী, শাব্বির আহমেদ উসমানি, কারী মুহাম্মদ তৈয়বের মত প্রমুখ খ্যাতিমান ব্যক্তি।
তাসাউফ
দারুল উলুম হাটহাজারীতে অধ্যায়নকালে ১১ বছর বয়সে জমিরুদ্দিন আহমদের নিকট আধ্যাত্মিক দীক্ষা নেন। দেওবন্দ যাওয়ার সময় জমিরুদ্দিন তাকে খেলাফত প্রদান করেন। দেওবন্দে অধ্যায়নকালে তিনি আশরাফ আলী থানভীর সান্নিধ্যে যেতেন এবং রমজানের শেষ দশ দিন থানভীর সাথে ইতিকাফ করতেন। এছাড়াও তিনি থানভীর খলিফা মুসা মুহাজিরে মক্কীর খেলাফত পেয়েছিলেন।
অবদান
১৯৭৪ সালে তিনি মক্কাভিত্তিক বিশ্ব মুসলিম লীগের মসজিদ কমিটির সদস্যপদ লাভ করেন। ১৯৭৫ সালের ২০—২৩ সেপ্টেম্বর মক্কায় অনুষ্ঠিত উক্ত সংস্থার চারদিন ব্যাপী সম্মেলনে তিনি ভাষণ দেন। ১৯৮৭ সালে করাচিতে অনুষ্ঠিত মসজিদ কমিটির এশিয়া সম্মেলনে তিনি বাংলাদেশের প্রতিনিধিত্ব করেন। ১৯৭৯ সালে কাতারের রাজধানী দোহায় অনুষ্ঠিত তৃতীয় আন্তর্জাতিক সীরাত সম্মেলনে বিশ্বের ৫১টি দেশের বাছাই করা ব্যক্তিবর্গের মধ্যে তিনি বাংলাদেশের প্রতিনিধি নির্বাচিত হন। ১৯৭৯ সালে তিনি কোন আনুষ্ঠানিকতা ছাড়াই মসজিদ আল-হারামের ইমামকে পটিয়া মাদ্রাসার বার্ষিক সভায় দাওয়াত প্রদান করেন। জামিয়া পটিয়াকে একটি আন্তর্জাতিক ইসলামী বিশ্ববিদ্যালয়ে পরিণত করতে তিনি গুরুত্বপূর্ণ ভূমিকা পালন করেছেন। এজন্য তিনি প্রথমে জামিয়ার শিক্ষা সংস্কার করেন। জামিয়ার শিক্ষাব্যবস্থাকে তিনি কয়েকটি ভাগে ভাগ করেন : স্নাতকোত্তর পরবর্তী তিনি তাজবীদ ও তাফসির বিভাগ, উচ্চতর ইসলামি আইন ও গবেষণা বিভাগ, উচ্চতর বাংলা সাহিত্য ও গবেষণা বিভাগ, উচ্চতর উলুমুল হাদিস ও গবেষণা বিভাগ, উচ্চতর আরবি সাহিত্য ও গবেষণা বিভাগ চালু করেন। তার মধ্যে ইসলামি আইন ও গবেষণা বিভাগ এবং বাংলা সাহিত্য ও গবেষণা বিভাগ ছিল বাংলাদেশে প্রথম। ১৯৬০ সালে তিনি জামিয়া পটিয়ার একটি সংবিধান রচনা করেন। মসজিদ আল-হারামের ইমাম তাকে শায়খুল আরব ওয়াল আজম (আরব ও অনারবদের অভিভাবক) উপাধিতে ভূষিত করেছিল। তিনি ৫৭ বার হজ্জ করেছিলেন। মুফতি আজিজুল হক তাকে হাজী সাহেব নামে ডাকতেন। পরবর্তীতে তিনি এ নামেই সমাধিক পরিচিত হন। আবুল হাসান আলী নদভী তাকে আলেমদের অভিভাবক হিসেবে আখ্যায়িত করেন। প্রকাশের পর থেকে যে সমস্ত ইসলামি পত্রিকা ধারাবাহিকতা বজায় রেখেছে তার মধ্যে মাসিক আত তাওহীদ অন্যতম। প্রায় ৪৯ বছর ধরে চট্টগ্রামের আল জামিয়া আল ইসলামিয়া পটিয়া থেকে প্রকাশিত হচ্ছে এই পত্রিকা। ১৯৭১ সালের জানুয়ারিতে এটি প্রতিষ্ঠা করেন হাজী ইউনুস। বর্তমানে ইসলামি পত্র-পত্রিকার মধ্যে মাসিক মদীনার পরেই এর অবস্থান। তার পৃষ্ঠপোষকতায় জামিয়া পটিয়ার বাংলা বিভাগ থেকে ‘দর্পণ’ নামে একটি বাংলা পত্রিকা বের হত। তবে এটি বেশিদিন স্থায়ী হয়নি। বাংলাদেশে আরবি ভাষা আন্দোলনকে বেগবান করতে তিনি প্রতিষ্ঠা করেন ‘আরবি ভাষা কমপ্লেক্স বাংলাদেশ’। তবে এটি সম্পর্কে বিস্তারিত কিছু জানা যায়নি। এখান থেকে সুলতান যওক নদভীর সম্পাদনায় ‘আস-সুবহুল জাদীদ’ নামে একটি আরবি পত্রিকা বের করা হয়। এটি বন্ধ হয়ে ‘আত-তাবলীগ’ নামে আরেকটি আরবি পত্রিকা চালু হয়। এটিও বেশিদিন স্থায়ী হয়নি। ১৯৮০ সালের দিকে ‘আল-আজিজ’ নামে একটি আরবি দেয়ালিকা বের হত। তা বন্ধ হয়ে যাওয়ার পর ‘আল-ফাজরুল জাদীদ’ নামে আরেকটি দেয়ালিকা বের হয়। পরবর্তীতে এটিও বন্ধ হয়ে যায়।
তার উদ্যোগে একটি সফল প্রকাশনা ‘বালাগুশ শরক’। এই আরবি-ইংরেজি পত্রিকার বর্তমান সম্পাদক ওবায়দুল্লাহ হামযাহ। এর প্রকাশনা এখনো অব্যাহত রয়েছে।
বাংলাদেশের বড় মসজিদের তালিকায় আল জামিয়া আল ইসলামিয়া পটিয়ার কেন্দ্রীয় মসজিদ অন্যতম। সাত তলা মিনার ও তিনতলা বিশিষ্ট এই মসজিদের ভিত্তি স্থাপন করেছিলেন মুহাম্মদ ইউনুস। জামিয়া পটিয়ার দক্ষিণ পাশে তিনি নির্মাণ করেন একটি বৃহদাকারের শিক্ষা ভবন। যার তৃতীয় তলায় একটি মিলনায়তন রয়েছে এবং এর ধারণক্ষমতা প্রায় ৫০০০। শিক্ষা ভবনের পেছনে চারতলা বিশিষ্ট ‘দারে জাদীদ’ নামে একটি ছাত্রাবাস ও একটি মসজিদ নির্মাণ করেন, যা ছোট মসজিদ নামে পরিচিত। তার জীবদ্দশায় এর দুইতলা সম্পন্ন হয়েছিল। শিক্ষা ভবনের সামনে কারুকার্যখচিত তিনতলা বিশিষ্ট একটি হেফজখানা ও ১৯৮৭ সালের দিকে চারতলা ফাউন্ডেশনের একটি ভবন নির্মাণ শুরু করেন। এছাড়াও তিনি জামিয়ার দুই তলা বিশিষ্ট শৌচাগার, গভীর নলকূপ, পাঁচটি কোয়ার্টার নির্মাণ ও জামিয়ার অভ্যন্তরে ছোট-বড় দুটি পুকুর খনন করেছিলেন।
বাংলাদেশের মুসলমানদের সাথে আন্তর্জাতিক মুসলিম সম্প্রদায়ের সম্পর্ক বিনির্মানে তিনি গুরুত্বপূর্ণ ভূমিকা রেখেছিলেন। ১৯৮০ সালে তার আমন্ত্রণে বাংলাদেশ আসেন তৎকালীন মসজিদ আল-হারামের ইমাম আব্দুল্লাহ বিন সুবাইল। ১৯৭৯ সালে এসেছিলেন মিশরের বিখ্যাত ইসলামি পণ্ডিত ইউসূফ আল-কারযাভী। এছাড়াও যেসব খ্যাতনামা ইসলামি পণ্ডিত জামিয়া পটিয়া ভ্রমণ করেছিলেন তার মধ্যে উল্লেখযোগ্য: ১৯৭১ সালে তিনি সৌদি আরব ভ্রমণে যান। তার সফরসঙ্গী ছিলেন মুফতি আব্দুর রহমান, আমজাদ আলী খান ও রমিজ উদ্দিন। এই সফরে তিনি মদিনা ইসলামী বিশ্ববিদ্যালয়ের প্রো-ভিসির সাথে সৌজন্য সাক্ষাতে মিলিত হন। হাজী ইউনুসের অল্প কথায় তিনি জামিয়া পটিয়ার সাথে শিক্ষাচুক্তি সম্পাদনে রাজি হয়ে যান। তখন থেকে জামিয়া পটিয়ার ছাত্ররা মদিনা বিশ্ববিদ্যালয়ে উচ্চশিক্ষা অর্জনে যেতে পারে।
বাংলাদেশে কওমি শিক্ষাবোর্ডের মধ্যে বেফাকুল মাদারিসিল আরাবিয়া বাংলাদেশ সবচেয়ে বড়, যা বেফাক নামে পরিচিত। হাজী ইউনুস এর প্রতিষ্ঠাতা সভাপতি ছিলেন। ১৯৫৯ সালে আজিজুল হক প্রতিষ্ঠা করেন আঞ্জুমানে ইত্তেহাদুল মাদারিস বাংলাদেশ যা ইত্তেহাদ নামে পরিচিত। প্রতিষ্ঠার তিন বছরের মধ্যে আজিজুল হক মারা যাওয়ার পর তিনি এই বোর্ডের হাল ধরেছিলেন। বাংলাদেশে আন্তর্জাতিক ইসলামি মহাসম্মেলন আয়োজনের লক্ষ্যে ১৯৮৬ সালে তিনি প্রতিষ্ঠা করেন ‘ইসলামী সম্মেলন সংস্থা বাংলাদেশ’। তিনি এর প্রতিষ্ঠাতা সভাপতি ও আব্দুল হালিম বুখারী সাধারণ সম্পাদক ছিলেন। চট্টগ্রামের সার্কিট হাউজ ময়দানে সর্ববৃহৎ গণজামায়েতের মধ্য দিয়ে এর যাত্রা শুরু হয়। বর্তমানে এই সংস্থার মাধ্যমে সারাদেশে আন্তর্জাতিক ইসলামি মহাসম্মেলন অনুষ্ঠিত হচ্ছে। তিনি প্রায় ১৫০০ মসজিদ-মাদ্রাসা নির্মাণ ও সংস্কার করেন। তিনি চট্টগ্রামের ঐতিহ্যবাহী সকল মাদ্রাসার পৃষ্ঠপোষক ছিলেন। ১৯৭৯ সালে জামিয়া জিরির জন্য সহিহ বুখারীর ব্যাখ্যাগ্রন্থ কিনে অধিকাংশ খন্ড নিজের কাঁধে বহন করে মাদ্রাসায় পৌঁছে দেন। তিনি হাটহাজারী মাদ্রাসার মজলিসে শুরার সদস্য ছিলেন। সাম্প্রতিককালে বাংলাদেশ ইসলামী গণজাগরণের নেতা শাহ আহমদ শফীকে তিনি হাটহাজারী মাদ্রাসার মহাপরিচালক নিযুক্ত করেছিলেন। পার্বত্য অঞ্চল হওয়ায় বান্দরবান শিক্ষা-দীক্ষায় অনেক পিছিয়ে ছিল এবং এর পরিবেশ মুসলিমদের অনূকূলে ছিল না। এই বৈরী পরিবেশে ইসলামী শিক্ষা প্রচারের লক্ষ্যে ১৯৮৯ সালে তিনি প্রতিষ্ঠা করেন ইসলামী শিক্ষা কেন্দ্র বান্দরবান। বর্তমানে এখানে কিতাব বিভাগ, নাদি সাকাফি সাহিত্য সংগঠন, শেখ ইউনুস ছাত্র পাঠাগার, আবুল হাসান আলী নদভী মিলনায়তন, এতিমখানা, কারিগরি প্রশিক্ষণ কেন্দ্র, হাসপাতাল ইত্যাদি রয়েছে। বর্তমানে এর অধ্যক্ষ হুসাইন মুহাম্মদ ইউনুস। খ্রিস্টান মিশনারীদের মোকাবেলায় ১৯৮৬ সালে চট্টগ্রাম জেলার রাঙ্গুনিয়া থানার সিনাই পর্বতের কাছাকাছি এলাকায় তিনি এই মাদ্রাসাটি প্রতিষ্ঠা করেন। তার সাথে সেখানে প্রতিষ্ঠা করেন একটি হাসপাতাল, নওমুসলিম পুনর্বাসন প্রকল্প, কৃষি খামার ও মহিলা মাদ্রাসা শিক্ষা বিভাগ। বর্তমানে মাদ্রাসাটি রাঙ্গুনিয়ার একটি বৃহৎ ইসলামী শিক্ষা প্রতিষ্ঠান। এর অধ্যক্ষ মীর কাসেম। ১৯৭৩ সালে চট্টগ্রামের রাঙ্গামাটি রোডের দক্ষিণে একটি ইবাদাতখানার পাশে মাদ্রাসাটি নির্মাণ করেন। স্বীয় পীর মুহাম্মদ ফয়জুল্লাহর নামানুসারে তিনি এর নাম রাখেন ‘ফয়জিয়া তাজবীদুল কুরআন মাদ্রাসা’। বর্তমানে এ মাদ্রাসায় ৩১জন শিক্ষক ও প্রায় ৭০০ জন শিক্ষার্থী রয়েছে এবং এর বর্তমান অধ্যক্ষ জাহেদুল্লাহ।
সংযুক্ত আরব আমিরাতের দানশীল ব্যক্তিত্ব আলি সালেমের সহয়তায় ১৯৮৩ সালে তিনি সুখবিলাস, রাঙ্গুনিয়ায় একটি হাসপাতাল প্রতিষ্ঠা করেন। ১৯৮৮ সালে এর নির্মাণ সম্পন্ন হয়। ১৯৯০ সালের দিকে এটি ৩০ শয্যায় উন্নীত হয়। তিনি শামসুল হক ফরিদপুরীর প্রতিষ্ঠিত ইদারাতুল মাআরিফের ২য় সভাপতি ছিলেন। মৃত্যুর দুই মাস পূর্বে তিনি বাংলাদেশ ইসলামি গবেষণা পরিষদ গঠনের উদ্যোগ নেন। তার মৃত্যুর পর হারুন ইসলামাবাদী এটি প্রতিষ্ঠা করেন।
দৃষ্টিভঙ্গি
১৯৭০ সালে মুহাম্মদ ইউনুস তৎকালীন পূর্ব ও পশ্চিম পাকিস্তানের আহলে সুন্নাত বা দেওবন্দি, বেরলভি, আহলে হাদিস, শিয়াসহ বিভিন্ন মতের ২৩১ জন শীর্ষস্থানীয় আলেমগণের সাথে এক যুক্ত ফতওয়া প্রদান করেন। এ ফতওয়ার মাধ্যমে তিনি ইসলাম ও পাকিস্তানের পক্ষে সমাজতন্ত্র, পুঁজিবাদ, ধর্মনিরপেক্ষতাবাদ ও আঞ্চলিক জাতীয়তাবাদকে সবচেয়ে বড় বিপদ ও ফিতনা আখ্যায়িত করেন এবং এসবের বিরুদ্ধে জিহাদ করা প্রত্যেক মুসলমানের উপর ফরজ বলে ঘোষণা দেন।
ঐতিহাসিক এ ফতওয়ায় স্পষ্ট করে বলা হয়েছে যে, যেসব দল সমাজতন্ত্র, পুঁজিবাদ, ধর্মনিরপেক্ষতাবাদের বিরুদ্ধে সংগ্রাম করে খাঁটি ইসলামী সমাজ ব্যবস্থা প্রতিষ্ঠার জন্য ঐক্যবদ্ধভাবে কাজ করে যাচ্ছে, তারা সবাই জিহাদে লিপ্ত, তাদের সাহায্য-সহযোগিতা করা ও ভোট দেয়া শরীয়ত মতে জিহাদের পর্যায়ভুক্ত। ফতওয়ায় স্বাক্ষরকারী ওলামাদের মতে সমাজতন্ত্রের দাবীদার দলগুলো কুরআন ও সুন্নাহ এবং ইসলামের বিদ্রোহী। তাদের সাহায্য-সহযোগিতা করা, তাদের সাথে চুক্তিবদ্ধ হওয়া প্রভৃতি কুফরের সহযোগিতারই নামান্তর ও কঠোরভাবে হারাম। তদ্রূপ আঞ্চলিক জাতীয়তাবাদের প্রচার ও তাতে সাহায্য-সহযোগিতা করাও নাজায়েজ ও পাপ।
রাজনীতি
thumb|১৯৬৯ সালে [[পাকিস্তান|পাকিস্তানের করাচিতে জমিয়ত উলামায়ে ইসলামের সংবাদ সম্মেলনে হাজী ইউনুস (বাম দিক থেকে ২য়)]] ছিদ্দিক আহমদ, আতহার আলি প্রমুখ ছিলেন তার রাজনৈতিক গুরু। সাহিত্যিক সিরাজুদ্দিন ইমাম লিখেছেন, ‘রাজনৈতিক ময়দানে তার পদচারণাও বড় চমৎকার। তিনি ধর্ম ও রাজনীতিকে বিভক্ত করতেন না। ছাত্রজীবনের পর তিনি জমিয়ত উলামায়ে হিন্দের নেতৃত্বে বৃটিশবিরোধী আন্দোলনে অংশগ্রহণ করেন।’ তিনি প্রত্যক্ষ ও পরোক্ষভাবে সারাজীবন রাজনীতিতে যুক্ত ছিলেন। ব্রিটিশ বিরোধী আন্দোলন ও পাকিস্তানে ইসলামি শাসন প্রতিষ্ঠার আন্দোলনে তিনি সক্রিয় ভূমিকা পালন করেছিলেন। তিনি ১৯৬৯ সালে করাচিতে অনুষ্ঠান নেজামে ইসলাম পার্টির সাংবাদিক সম্মেলনে ভাষণ দিয়েছিলেন। ১৯৮৬ সালে জমিয়ত উলামায়ে ইসলাম ও নেজামে ইসলাম পার্টির আয়োজিত সংবাদ সম্মেলনে তিনি উপস্থিত ছিলেন। ১৯৭১ সালে বাংলাদেশের স্বাধীনতা পরবর্তী সময়ে তিনি নেজামে ইসলাম পার্টির পৃষ্ঠপোষক নির্বাচিত হন। রাজনীতি সম্পর্কে তিনি বলেন, “যদি মাদ্রাসা ও ধর্ম বাঁচাতে চাও তাহলে প্রত্যেক মাদ্রাসা থেকে বেতন নির্ধারণ করে রাজনীতিতে একজন করে কর্মী দাও”। বাংলাদেশ ইসলামি ছাত্রসমাজ প্রতিষ্ঠায় তিনি সক্রিয় ভূমিকা পালন করেন। ১৯৭১ সালের স্বাধীনতা যুদ্ধের সময় জিয়াউর রহমানকে তিনি জামিয়া পটিয়ায় আশ্রয় দেন। এ কারণে পাকিস্তানি সৈন্যরা মাদ্রাসার উপর বোমা নিক্ষেপ করেছিল।
মৃত্যু
১৯৯২ সালের শুরুর দিকে তিনি অসুস্থ হয়ে পড়েন। ১৪ ফেব্রুয়ারি চট্টগ্রামের উপশম হাসপাতালে চিকিৎসাধীন অবস্থায় মৃত্যুবরণ করেন। পরদিন জামিয়া পটিয়ার মাঠে আলী আহমদ বোয়ালভির ইমামতিতে তার জানাজার নামাজ অনুষ্ঠিত হয়। জানাজার পর মাকবারায়ে আজিজীতে আজিজুল হকের পাশে তাকে কবরস্থ করা হয়। মৃত্যুকালে তার বয়স হয়েছিল ৮৬ বছর।
উত্তরাধিকার
তার মৃত্যুর পর সৌদি আরবের বহুল প্রচলিত পত্রিকা আল ওকাজ ও আল মদীনায় তার জীবনবৃত্তান্ত ছাপানো হয়েছিল। ২০১৪ সালে মুহাম্মদ হাবিবুল্লাহ কর্তৃক “আল্লামা শাহ হাজী মুহাম্মদ ইউনুস রহ: জীবন, কর্ম, অবদান” শিরোনামে তার একটি জীবনীগ্রন্থ রচিত হয়েছে। তার স্মরণে প্রতিষ্ঠিত সংগঠন সমূহের মধ্যে হাটহাজারীর “আল্লামা শাহ ইউনুস রহ. একাডেমি” অন্যতম।
আরতি
আরতি (সংস্কৃত: आरात्रिक) হল হিন্দু অনুষ্ঠান যা উপাসনায় ব্যবহৃত হয়, প্রায়ই পূজার অংশ, যেখানে এক বা একাধিক দেবতাকে আলো (সাধারণত শিখা থেকে) দেওয়া হয়। আরতি বলতে প্রদীপ জ্বালানোর সময় দেবতার প্রশংসায় গাওয়া গানকেও বোঝায়।
উদ্ভব
আরতি সংস্কৃত শব্দ আরত্রিক (आरात्रिक) থেকে এসেছে যার অর্থ এমন কিছু যা রাত্রি, অন্ধকার (অথবা মূর্তির সামনে অন্ধকারে ঢেউ দেওয়া আলো) দূর করে।  মারাঠি ভাষায় এটি মহানিরঞ্জনা  (महानीराञ्जना) নামেও পরিচিত।
বলা হয়, আরতি অগ্নি আচার বা হোম বা যজ্ঞের বৈদিক ধারণা থেকে এসেছে। ঐতিহ্যবাহী আরতি অনুষ্ঠানে, ফুল পৃথিবীর (সংহততা) প্রতিনিধিত্ব করে, জল এবং তার সাথে থাকা রুমাল জলের উপাদান (তরলতা) এর সাথে সামঞ্জস্যপূর্ণ, ঘি বা তেলের বাতি আগুনের উপাদান (তাপ) প্রতিনিধিত্ব করে, ময়ূরের পাখার মূল্যবান গুণ প্রকাশ করে বায়ু (আন্দোলন), এবংইয়াক-টেইল ফ্যান ইথারের (স্পেস) সূক্ষ্ম রূপকে প্রতিনিধিত্ব করে।ধূপটি মনের একটি শুদ্ধ অবস্থার প্রতিনিধিত্ব করে এবং একজনের "বুদ্ধিমত্তা" অফার করার সময় এবং নিয়ম মেনে চলার মাধ্যমে দেওয়া হয়। এইভাবে, একজনের সমগ্র অস্তিত্ব এবং বস্তুগত সৃষ্টির সমস্ত দিক প্রতীকীভাবে আরতি অনুষ্ঠানের মাধ্যমে ঈশ্বরের কাছে নিবেদন করা হয়। শব্দটি ঐতিহ্যবাহী হিন্দু ভক্তিমূলক গানকেও নির্দেশ করতে পারে যা আচারের সময় গাওয়া হয়।
অনুশীলন
আরতি সহজ থেকে অসংযত হতে পারে, কিন্তু সর্বদা জ্যোত (শিখা বা আলো) অন্তর্ভুক্ত করে। এটি কখনও কখনও প্রতিদিন এক থেকে পাঁচ বার করা হয় এবং সাধারণত পূজা ও ভজন সেশনের শেষে (উত্তর ভারতে)। এটি প্রায় সমস্ত হিন্দু অনুষ্ঠান ও অনুষ্ঠানের সময় সঞ্চালিত হয়। এটি ব্যক্তি বা দেবতার চারপাশে "আরতি প্লেট" বা "আরতি প্রদীপ" সঞ্চালন জড়িত এবং সাধারণত সেই দেবতা বা ব্যক্তির প্রশংসায় গান গাওয়া মণ্ডলীর সাথে থাকে - অনেক সংস্করণ বিদ্যমান। বেশিরভাগ সংস্করণে প্লেট, বাতি বা শিখা দেবতার শক্তিকে প্রতিনিধিত্ব করে। পুরোহিত উপস্থিত সকলের কাছে প্লেট বা বাতিটি প্রচার করেন। তারা অগ্নিশিখার উপর তাদের নীচু-বাঁকানো হাত কাপ করে এবং তারপরে তাদের কপালে তাদের হাত বাড়ায় – আশীর্বাদ এখন ভক্তের কাছে চলে গেছে।
আর্টি প্লেট সাধারণত ধাতু দিয়ে তৈরি হয়, সাধারণত রূপা, ব্রোঞ্জ বা তামা। এটিতে তেল বা ঘি ভরা ময়দা, মাটি বা ধাতু দিয়ে তৈরি প্রদীপ স্থির করতে হবে। এক বা একাধিক তুলার বাটি (সর্বদা বিজোড় সংখ্যা) তেলের মধ্যে রাখা হয় এবং তারপরে আলো জ্বালানো হয়, বা কর্পূর পুড়িয়ে ফেলা হয়। প্লেটে ফুল, ধূপ এবং অক্ষত (ভাত) থাকতে পারে।  কিছু মন্দিরে, প্লেট ব্যবহার করা হয় না এবং দেবতাদের উদ্দেশে অর্পণ করার সময় পুরোহিত তার হাতে ঘির প্রদীপটি ধরে রাখে।
আরতি করার উদ্দেশ্য হল নম্রতা ও কৃতজ্ঞতার মনোভাব নিয়ে দেবতাদের সামনে আলোকিত বাতি নাড়ানো, যেখানে বিশ্বস্ত অনুসারীরা ঈশ্বরের ঐশ্বরিক রূপে নিমগ্ন হন। এটি পাঁচটি উপাদানের প্রতীক- মহাকাশ (আকাশ), বায়ু, আগুন (অগ্নি), জল ও পৃথিবী (পৃথ্বী)। মন্দিরে সম্প্রদায়ের আরতি করা হয়; যাইহোক, ভক্তরাও তাদের বাড়িতে এটি সম্পাদন করে।
তাৎপর্য
আরতি প্রেম, পরোপকার, কৃতজ্ঞতা, প্রার্থনা বা আকাঙ্ক্ষা সহ অনেক কিছুর প্রকাশ হতে পারে যা এটির জন্য করা হয় তার উপর নির্ভর করে। উদাহরণস্বরূপ, এটি সম্মানের রূপ হতে পারে যখন প্রবীণদের কাছে করা হয়, দেবতাদের কাছে প্রার্থনা করা হয়, বা বাড়ি বা যানবাহনের জন্য করা হয় তখন আশা। আরতি করার সময় আবেগ এবং প্রার্থনা প্রায়শই নীরব থাকে, কিন্তু এটি সেই ব্যক্তি দ্বারা নির্ধারিত হয় যে আচার পালন করছে বা ছুটির দিন জড়িত। এটাও বিশ্বাস করা হয় যে শিখার উপর প্রতীকী হাতের নড়াচড়ার মাধ্যমে শুভেচ্ছা এবং ভাগ্য নেওয়া যেতে পারে।
যখন আরতি করা হয়, তখন অভিনয়কারী ঐশ্বরিক দেবতার (বা ঐশ্বরিক উপাদান, যেমন গঙ্গা নদী) মুখোমুখি হন এবং দেবতার চোখের দিকে তাকিয়ে ঈশ্বরের রূপের দিকে মনোনিবেশ করেন (এটি বলা হয় যে চোখ হল আত্মার জানালা)। নিমজ্জিত আরতির শিখা দেবতার বিভিন্ন অংশকে আলোকিত করে যাতে অভিনয়কারী এবং দর্শকরা রূপটিকে আরও ভালভাবে দেখতে ও মনোযোগ দিতে পারে। আরতি দেবতার চারপাশে ঘড়ির কাঁটার দিকে বৃত্তাকার পদ্ধতিতে ঢেউ দেওয়া হয়। প্রতিটি বৃত্তের (বা দ্বিতীয় বা তৃতীয় বৃত্ত) পরে, যখন আরতি নীচে (৬-৮টা অবস্থানে) পৌঁছে যায়, তখন পারফর্মার নীচে (৪-৬টা বাজে অবস্থান) থাকা অবস্থায় এটিকে পিছনের দিকে নাড়ায় এবং তারপরে দোলাতে থাকে এটা ঘড়ির কাঁটার দিকে ফ্যাশন এখানে ধারণা হল যে আরতি আমাদের দৈনন্দিন ক্রিয়াকলাপকে প্রতিনিধিত্ব করে, যা ঈশ্বরের চারপাশে ঘোরে, আমাদের জীবনের একটি কেন্দ্র। আরতি করার সময় ঈশ্বরের দিকে তাকানো শিল্পীকে (আরতির অংশগ্রহণকারীদের) ঈশ্বরকে সমস্ত কার্যকলাপের কেন্দ্রে রাখার কথা মনে করিয়ে দেয় এবং এই বোঝাকে শক্তিশালী করে যে রুটিন পার্থিব ক্রিয়াকলাপগুলি গুরুত্বের দিক থেকে গৌণ। এই উপলব্ধি বিশ্বাসীদের অপ্রত্যাশিত দুঃখ সহ্য করার শক্তি দেবে এবং আনন্দের মুহুর্তে তাদের নম্র ও ঈশ্বরের স্মরণ করিয়ে দেবে। জাগতিক ক্রিয়াকলাপ ছাড়াও আরতিও একজনের নিজের প্রতিনিধিত্ব করে - এইভাবে, আরতি বোঝায় যে একজন ঈশ্বর বা দেবত্বের বাহ্যিক। এটি একজনের অহংকে কমিয়ে রাখবে এবং উচ্চ সামাজিক ও অর্থনৈতিক পদমর্যাদা সত্ত্বেও একজনকে নম্র থাকতে সাহায্য করবে। আচারের তৃতীয় একটি সাধারণ ধারণা হল যে আরতি সতর্ক থাকার জন্য একটি অনুস্মারক হিসাবে কাজ করে যাতে বস্তুগত আনন্দ এবং আকাঙ্ক্ষার শক্তিগুলি ব্যক্তিকে পরাস্ত করতে না পারে। আলোকিত বেতি যেমন আলো প্রদান করে এবং অন্ধকার তাড়ায়, তেমনি একজন ব্যক্তির সতর্কতা বস্তুজগতের প্রভাবকে দূরে রাখতে পারে।
আরতি শুধুমাত্র ঈশ্বরের মধ্যে সীমাবদ্ধ নয়। আরতি শুধুমাত্র জীবনের সকল প্রকারের জন্যই নয়, জড় বস্তুতেও সঞ্চালিত হতে পারে যা সংস্কৃতির অগ্রগতিতে সাহায্য করে। আরতিটি শেষ হওয়ার সাথে সাথে সমস্ত ভক্তদের কাছে আরতি দোলাচ্ছেন - এর উদাহরণ হল প্রত্যেকের মধ্যে ঈশ্বরের একটি অংশ রয়েছে যা অভিনয়কারী শ্রদ্ধা করে এবং প্রণাম করে৷ গাড়ি, ইলেক্ট্রনিক্স ইত্যাদির মতো নির্জীব বস্তুর জন্য আর্টি করাও একটি সাধারণ অভ্যাস, অন্তত যখন একজন হিন্দু এটি ব্যবহার করা শুরু করে, শুধুমাত্র সম্মান দেখানো এবং প্রার্থনা করার অঙ্গভঙ্গি হিসাবে যে এই বস্তুটি একজনকে কাজে পারদর্শী হতে সাহায্য করবে। এটার জন্যএটি কাঙ্কু (কুমকুম) এবং ভাত ব্যবহার করে শুভ লাল চিহ্ন(গুলি) করার আচারের অনুরূপ।
আরতি সঙ্গীত
সবথেকে বেশি গাওয়া আরতি হল যা সমস্ত দেবতাকে উৎসর্গ করা হয় ওঁ জয় জগদীশ হরে, যা "সর্বজনীন আরতি" নামে পরিচিত এবং আরেকটি সাধারণ আরতি গান। ওঁ জয় শিব ওঁকারা, ওঁ জয় লক্ষ্মী মাতা, ওঁ জয় অম্বে গৌরী, ওঁ জয় আদ্য শক্তি, ওঁ জয় সরস্বতী মাতা, ওঁ জয় গঙ্গে মা, ওঁ জয় তুলসী মাতা এবং ওঁ জয় সূর্য ভগবানের মতো অন্যান্য দেবতাদের জন্য এর বৈচিত্র ব্যবহার করা হয়। গণেশ পূজায়, মহারাষ্ট্রে "সুখকর্তা দুঃখহর্তা" আরতি জনপ্রিয়।
স্বামীনারায়ণ মন্দিরে, জয় সদগুরু স্বামী হল সেই আরতি যা গাওয়া হয়। ভারতের বেশিরভাগ মন্দিরে, আনুষ্ঠানিক পূজার পরে দিনে অন্তত দুবার আরতি করা হয়, যে সময়ে ভক্তদের সংখ্যা সবচেয়ে বেশি হয়।
পুষ্টিমার্গ হাভেলিস-এ, একমাত্র মুখিয়াজি (পুরোহিত) দ্বারা আরতি করা হয় যখন "হাভেলী সঙ্গীত" (কীর্তন) গাওয়া হয়। ভক্তরা শুধুমাত্র আরতিটিই দেখেন এবং এতে বড় অংশ নিতে পারেন না। .বাড়িতে পালিত ভজন বা উৎসবের (উৎসব) সময়, ভক্তরা আরতি করার সময় "জয় জয় শ্রী যমুনা" গাওয়া হয়। ..বলা হয় যে সূর্যাস্তের পর প্রভু শ্রীনাথজি বাইরে খেলার সময় আঘাত পেয়েছিলেন কিনা তা দেখার জন্য সন্ধ্যা আরতি করা হয়।
শিখধর্মে আরতিটি হল গগন মে থাল।
তৎসম
বাংলা ও অন্যান্য উত্তরভারতীয় ভাষা
বাংলা ভাষায় তৎসম শব্দের উৎস খুঁজতে গেলে দশম শতাব্দীর ব্রাহ্মণ কবিগণকে পাওয়া যায় যারা ভাবতেন যে কথ্য ভাষা তাদের চাহিদা প্রকাশের জন্য উপযুক্ত নয়। উনবিংশ শতাব্দীর প্রারম্ভকালে কলকাতা র ফোর্ট উইলিয়াম কলেজে সংস্কৃত পণ্ডিতগণের মাধ্যমে পরবর্তীতে আবার তৎকালীন বাংলা ভাষায় তৎসম শব্দের অনুপ্রবেশ করতে থাকে। এসব পাঠ্যসূচিতে অন্তর্ভুক্ত পাঠ্যপুস্তকসমূহে অধিক পরিমাণে তৎসম শব্দ ব্যবহারের কারণে তৎসম শব্দ সাধারণ ব্যবহারে প্রবেশ করে।
বাঙালির অভিধান প্রায় ৪০% তৎসম (প্রায় ৫৮% তদ্ভব শব্দভাণ্ডার পুরানো ইন্দো-আর্য থেকে অপভ্রংশ এবং অবহট্‌ঠের মতো প্রাকৃত ভাষার মাধ্যমে উত্তরাধিকার সূত্রে প্রাপ্ত)। রবীন্দ্রনাথ ঠাকুর, মাইকেল মধুসূদন দত্ত, রামরাম বসু, ঈশ্বরচন্দ্র বিদ্যাসাগর এবং বঙ্কিমচন্দ্র চট্টোপাধ্যায়ের মতো লেখকরা প্রচুর পরিমাণে তৎসমের বাংলা ভাষায় পরিচয় করিয়েছিলেন। বলা হয় বাংলায় বিশ্ববিশ্রুত কবি-সাহিত্যিকদের সাধারণ লেখায় ব্যবহৃত শব্দের শতকরা ২৫ টি ছিল তৎসম ।
বাংলায় তৎসম শব্দগুলো সাধারণত সংস্কৃত ভাষার অনুরূপ বানানে লেখা হয়। কিন্তু অধিকাংশ উচ্চারণ সংস্কৃত ভাষার মতো না হয়ে অনেক শব্দই পালি ভাষার অনুরূপ হয়। যেমন: তৎসম শব্দ "অক্ষয়" এর বানান সংস্কৃতের অনুরূপ অথচ উচ্চারণ "অক্খয়" যা পালি শব্দের সঙ্গে উচ্চারণ ও বানান উভয়দিক দিয়েই সাদৃশ্যপূর্ণ।
বাংলা ভাষার মতো উত্তরভারতীয় অন্যান্য ভাষাগুলো যেমন হিন্দি, মারাঠি, গুজরাটি ইত্যাদিতে বহু সংস্কৃত শব্দ অবিকৃত রয়েছে। এগুলো সংস্কৃতের অনুরূপ বানানে লেখা হয়। বাংলা ভাষার চেয়ে উত্তরভারতীয় এই ভাষাগুলোর উচ্চারণ সংস্কৃত ভাষার অনেক কাছাকাছি।
হিন্দিতে তৎসম শব্দগুলো শেষে স্বরধ্বনি ব্যতীত উচ্চারিত হয়ে থাকে যেখানে অধিকাংশ সংস্কৃত শব্দ একটি স্বরধ্বনির মাধ্যমে সমাপ্ত হয়। যেমন:"ধর্ম" শব্দের সংস্কৃত উচ্চারণ "[dʱɐrmɐ]" কিন্তু হিন্দিতে শেষে কোনো হ্রস্ব-অ উচ্চারিত হয় না। মারাঠি ভাষার তৎসম শব্দগুলোর উচ্চারণরীতি সংস্কৃত উচ্চারণকে হিন্দির চেয়েও অধিক অক্ষুণ্ন ও শুদ্ধ রেখেছে। মারাঠি ভাষায় সংস্কৃত শব্দের উচ্চারণ প্রায় অক্ষুণ্নই রয়েছে।
আবার এই ভাষাগুলোতে তৎসম শব্দগুলো প্রায় একই অর্থ বহন করে কিন্তু নতুন পরিভাষা সৃষ্টির ক্ষেত্রে এই ভাষাগুলো নিজস্ব স্বকীয়তা প্রদর্শন করে। তেমন: ইংরেজি "gravity" শব্দের বাংলা পরিভাষা "মহাকর্ষ" কিন্তু হিন্দি, মারাঠি, গুজরাটিতে প্রতিশব্দ "গুরুত্বাকর্ষণ"। এক্ষেত্রে উভয়ই সংস্কৃত শব্দের সমন্বয়ে শব্দ সৃষ্টি করেছে কিন্তু নিজস্বতা প্রদর্শন করেছে।
ওড়িয়া
গীতবিধান (১৭ শতক), শব্দতত্ত্ব অভিধান (১৯১৬), পূর্ণচন্দ্র ওড়িয়া ভাষাকোষ (১৯১১) এবং প্রমোদ অভিধান (১৯৪২) সংস্কৃত তৎসম শব্দভাণ্ডারের তালিকার প্রাথমিক ওড়িয়া অভিধান।
এগুলি প্রত্যয় যুক্ত হয়ে সংস্কৃত ধাতু থেকে উদ্ভূত এবং ওড়িয়ায় "তৎসম ক্রুন্দন্ত" নামে পরিচিত।
সিংহলি
যেভাবে সিংহলি ভাষায় তৎসম শব্দ প্রবেশ করেছে তা বাংলা ভাষায় প্রবেশের সঙ্গে তুলনা করা যায় তারা পণ্ডিতগণ কর্তৃক পালি অথবা সংস্কৃত থেকে আনীত শব্দ। সিংহলি ভাষায় তৎসম শব্দ সমূহকে তাদের শেষে -ায়া বা -ভা প্রত্যয় দ্বারা চিহ্নিত করা যেতে পারে, যেখানে দেশীয় সিংহল শব্দগুলির শেষের একটি বৃহত্তর অ্যারে দেখায়। অনেক বৈজ্ঞানিক পরিভাষায় তৎসম ব্যবহার করে থাকে, যেমন গ্রহণ তবে এগুলি প্রতিদিনের ব্যবহারে এবং কথোপকথনের জন্যও পাওয়া যায়।
তেলুগু
সংস্কৃত ভাষা প্রায় ৫০০ বছর ধরে তেলুগু ভাষাকে প্রভাবিত করেছিল। খ্রিস্টপূর্ব ১০০০-১০০ অব্দে মহাভারতে নান্নয়ের তেলুগু, উল্লেখযোগ্য কয়েকটি শিলালিপির তেলুগু, কবিতায় শিলালিপিতে তেলুগু পুনঃপ্রতিষ্ঠিত হয়েছিল এবং রাজকীয় ভাষা সংস্কৃতের উপর আধিপত্য বিস্তার করেছিল। তেলুগু সংস্কৃত থেকে তৎসম শব্দসমূহ গ্রহণ করেছিল।
তেলুগুতে মাত্রিক কবিতা ('চান্দাস্সু') উৎপলমালা, চম্পকমালা, মত্তেভম, শার্দূল, স্রগ্ধরা, ভুজঙ্গপ্রয়াত ইত্যাদি মাত্রা ব্যবহার করে যা খাঁটি সংস্কৃত মাত্রা।
তেলুগুতে অনেক তৎসম শব্দ রয়েছে। এদেরকে প্রকৃতি বলা হয় যা সংস্কৃত শব্দের সমতুল্য। সমতুল্য কথ্যশব্দগুলিকে বিকৃতি বলে যা সংস্কৃত থেকে আংশিক পরিবর্তিত হয়েছে। তবে প্রকৃতি কেবল শিক্ষাপ্রতিষ্ঠান, কার্যালয় ইত্যাদিতে শিক্ষার মাধ্যম রূপে ব্যবহৃত হয়। বর্তমানে কথ্য তেলুগুতে উভয়ধরণের শব্দই  প্রকৃতি এবং বিকৃতি শব্দ রয়েছে পরবর্তীতে প্রকৃতি শব্দগুলো বিকৃতির শব্দ প্রতিস্থাপন করে।
উদাহরণস্বরূপ:
স্বরূপ সন্ধান (প্রামান্য চলচ্চিত্র)
স্বরূপ সন্ধান বাংলাদেশের প্রায় ছয় দশকের চলচ্চিত্রের ইতিহাস এবং সময়ের সঙ্গে সঙ্গে চলচ্চিত্রের ভাষা ও সংস্কৃতির পরিবর্তন নিয়ে নির্মিত নিরীক্ষাধর্মী চলচ্চিত্র। এর পরিচালক মুহাম্মদ সাজ্জাদ হোসেন ও আরাফাতুল কবির রিজভী।
‘বাংলাদেশের চলচ্চিত্রের স্বরূপ সন্ধান’ বা সংক্ষেপে ‘স্বরূপ সন্ধান’ নামের নিরীক্ষাধর্মী এই চলচ্চিত্রের দৈর্ঘ্য ২৪৭ মিনিট। চলচ্চিত্রটি সম্পাদনা করেছেন আবু সুফিয়ান। এতে সিনেমাটোগ্রাফার হিসেবে কাজ করেছেন কামরুজ্জামান ফিরোজ ও মুহাম্মদ সাজ্জাদ হোসেন।
নির্মাণ ইতিহাস
‘স্বরূপ সন্ধান’-এর অন্যতম নির্মাতা মুহাম্মদ সাজ্জাদ হোসেন বলেছেন, ‘চলচ্চিত্রের ইতিহাস এবং এর নানা গতি-প্রকৃতি নিয়ে গবেষণা করতে গিয়ে আমরা দেখেছি, মূলত সামরিক শাসন ও গণতান্ত্রিক শাসনামলসহ নানা রাজনৈতিক পট-পরিবর্তনের সঙ্গে সঙ্গে পালটে গেছে চলচ্চিত্রের ভাষা ও সংস্কৃতির ধারা।’ তিনি জানান, পাকিস্তান আমল এবং স্বাধীন বাংলাদেশে চলচ্চিত্রের গতি-প্রকৃতিকে কয়েকটি পর্বে ভাগ করে এই সেই পর্বের চলচ্চিত্র ভাষা ও ধারাকে তুলে ধরা হয়েছে ‘স্বরূপ সন্ধান’-এ। বিভিন্ন সময়ে দেশের রাজনৈতিক-সাংস্কৃতিক আন্দোলন, সংগ্রাম এবং বিভিন্ন শাসনামলের সরাসরি প্রভাব পড়েছে সেই সময়ের চলচ্চিত্রে।
‘স্বরূপ সন্ধান’ চলচ্চিত্রটিতে ইতিহাসক্রম অনুযায়ী উপস্থাপিত এই পর্বগুলো হলো— প্রতিবাদ পর্ব (১৯৫৬-৭০), প্রতিরোধ পর্ব (১৯৭১), আবেগ পর্ব (১৯৭২-৭৫), সম্ভাবনা পর্ব (১৯৭৬-৯৮), স্বপ্নভঙ্গ পর্ব (১৯৯৩-২০০৭) এবং বিনির্মাণ পর্ব (১৯৯৯-২০১১)।
স্বরূপ সন্ধানের জন্য বাংলাদেশের চলচ্চিত্র নিয়ে মতামত দিয়েছেন প্রয়াত পরিচালক সুভাষ দত্ত, আমজাদ হোসেন, চাষী নজরুল ইসলাম, নাসির উদ্দিন ইউসুফ, তানভীর মোকাম্মেল, মোরশেদুল ইসলাম, নারগিস আক্তার, কাজী হায়াৎ, ফৌজিয়া খানসহ আরও অনেকে।
সংগীত
প্রযোজনা সংস্থা ‘অন্বেষা’র ব্যানারে নির্মিত প্রামাণ্যচিত্রটির সংগীত পরিচালনা করেছেন দিদারুল করিম ও রবিন্স চৌধুরী এবং গানে কণ্ঠ দিয়েছেন ভাগীরথ মালো।
নির্মাতা
চলচ্চিত্রে অন্যতম পরিচালক মুহাম্মদ সাজ্জাদ হোসেন দীর্ঘদিন ধরেই চলচ্চিত্রসহ দৃশ্যশিল্পের নানা মাধ্যম নিয়ে গবেষণা ও পাঠদান করেছেন। পেশাদার সাংবাদিকতায় কর্মরত ছিলেন একটি বেসরকারি টেলিভিশনের প্রধান আলোকচিত্রী হিসেবে। বর্তমানে ইউনিভার্সিটি অব লিবারেল আর্টসের মিডিয়া স্টাডিজ অ্যান্ড জার্নালিজমের ফ্যাকাল্টি সদস্য। অপর পরিচালক আরাফাতুল কবির রিজভী চলচ্চিত্র সংসদ আন্দোলনের একজন সক্রিয় কর্মী এবং চলচ্চিত্র নির্মাতা হিসেবে কাজ করছেন।
মুক্তমনা (ব্লগ)
মুক্তমনা হলো বাংলাভাষী মুক্তচিন্তক, নাস্তিক ও ধর্মনিরপেক্ষ ব্লগার এবং লেখকদের প্রথম অনলাইন প্ল্যাটফর্ম যা অভিজিৎ রায় শুরু করেছিলেন। মুক্তমনা অর্থ "মুক্ত মন"। মুক্তচিন্তা ও মুক্তমন শব্দ দুটি অনেকটাই কাছাকাছি অর্থ বহন করে। ওয়েবসাইটটি মুক্ত মত প্রকাশের পক্ষে এবং ধর্মীয় মৌলবাদ, বিশেষত ইসলামী ধর্মীয় মৌলবাদের সমালোচনা করে থাকে।
সেকুলার হিউম্যানিজম কাউন্সিল (ধর্মনিরপেক্ষ মানবতাবাদ পরিষদ) মুক্তমনাকে "বাংলাদেশ এবং দক্ষিণ এশিয়ার মধ্যে সমসাময়িক মুক্তচিন্তকদের বৃহত্তম এবং দ্রুত বর্ধমান সংগ্রহ" বলে অভিহিত করেছে। এই দলটি সেন্টার ফর ইনকয়েরি এবং আন্তর্জাতিক মানবতাবাদী ও নৈতিকতা ইউনিয়ন-এর মতো আন্তর্জাতিক এনজিওর সাথে কাজ করেছিল।
ওয়েবসাইটটি পরিচালনা করতেন অভিজিৎ রায়। কিন্তু ২৬ ফেব্রুয়ারি, ২০১৫ তারিখে ইসলামবাদী দাবিদার সন্ত্রাসদল তাকে হত্যা করে। অনন্ত বিজয় দাশও ব্লগের জন্য লিখেছিলেন এবং তাকেও একই বছরের ১২ মে তারিখে হত্যা করা হয়। ভারতীয় উপমহাদেশে আল-কায়েদা গ্রুপ বলেছিলো যে তারাই রায়ের মৃত্যুর জন্য দায়ী। অনন্ত বিজয় দাশ ও অভিজিৎ রায় উভয়ই ইসলামপন্থীদের করা খুনের টার্গেটের তালিকায় ছিলেন।